CELEX: 62020CN0360
Language: el
Date: 2020-08-04 00:00:00
Title: Υπόθεση C-360/20: Αίτηση προδικαστικής αποφάσεως την οποία υπέβαλε το Tribunalul Argeş (Ρουμανία) στις 4 Αυγούστου 2020 — Ministerul Dezvoltării Regionale şi Administraţiei Publice κατά NE

16.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 390/18
            
         
      Αίτηση προδικαστικής αποφάσεως την οποία υπέβαλε το Tribunalul Argeş (Ρουμανία) στις 4 Αυγούστου 2020 — Ministerul Dezvoltării Regionale şi Administraţiei Publice κατά NE
      (Υπόθεση C-360/20)
      (2020/C 390/27)
      Γλώσσα διαδικασίας: η ρουμανική
      
         Αιτούν δικαστήριο
      
      Tribunalul Argeş
      
         Διάδικοι στην υπόθεση της κύριας δίκης
      
      
         Προσφεύγον: Ministerul Dezvoltării Regionale şi Administraţiei Publice κατά NE
      
         Καθού: NE
      
         Προδικαστικά ερωτήματα
      
      
                  1)
               
               
                  Περιλαμβάνει η έννοια της απάτης εις βάρος των οικονομικών συμφερόντων τ[ης] [Ευρωπαϊκής Ένωσης] που μνημονεύεται στο άρθρο 1, παράγραφος 1, στοιχείο α', της Σύμβασης η οποία καταρτίσθηκε βάσει του άρθρου Κ.3 της Συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων, την περίπτωση αξιόποινης πράξεως που τελείται με σκοπό τη φαινομενική τήρηση των διατάξεων του άρθρου 57, παράγραφος 1, του κανονισμού (ΕΚ) 1083/2006 (1), προκειμένου να αποφευχθεί η εφαρμογή, εκ μέρους του κράτους μέλους, των διατάξεων της παραγράφου 3 του ίδιου άρθρου, σε συνδυασμό με τις διατάξεις του άρθρου 98 του ίδιου κανονισμού, ή μόνον την περίπτωση αξιόποινης πράξεως τελούμενης μέχρι την ολοκλήρωση του σταδίου εκτέλεσης, αποκλειομένων των πράξεων που τελέσθηκαν κατά το στάδιο βιωσιμότητας;
               
            
                  2)
               
               
                  Έχει το δίκαιο της Ένωσης, ιδίως δε οι διατάξεις του άρθρου 4, παράγραφος 3, ΣΕΕ, σε συνδυασμό με τις διατάξεις του άρθρου 325, παράγραφοι 1 και 2, ΣΛΕΕ, [και] του άρθρου 1, παράγραφος 1, στοιχείο α', της Σύμβασης η οποία καταρτίσθηκε βάσει του άρθρου Κ.3 της Συνθήκης για την Ευρωπαϊκή Ένωση, σχετικά με την προστασία των οικονομικών συμφερόντων των Ευρωπαϊκών Κοινοτήτων, την έννοια ότι αντιτίθεται σε εθνική διάταξη η οποία αποκλείει την επιβολή ποινής σε βάρος προσώπου το οποίο κατηγορείται για αδίκημα που διέπραξε κατά το στάδιο που έπεται της ολοκλήρωσης του σταδίου εκτέλεσης, δηλαδή κατά το στάδιο βιωσιμότητας, ως προς τις υποχρεώσεις που ανέλαβε το εν λόγω πρόσωπο με τη σύμβαση χρηματοδότησης, καθώς και σε ερμηνεία της εθνικής διάταξης κατά την οποία η έννοια της απάτης εις βάρος των οικονομικών συμφερόντων τ[ης] [Ένωσης] δεν περιλαμβάνει και την παράνομη συμπεριφορά του δικαιούχου της χρηματοδότησης κατά το στάδιο βιωσιμότητας του έργου, ως προς τις υποχρεώσεις που υπέχει από τη σύμβαση χρηματοδότησης, ανεξάρτητα από την προέλευση των πόρων ή των δαπανών στις οποίες υποβλήθηκε ο δικαιούχος προς εκτέλεση των υποχρεώσεων που ανέλαβε με σκοπό τη βιωσιμότητα του έργου (ίδιων πόρων του δικαιούχου ή πόρων τ[ης] ['Ενωσης]);
               
            
         (1)  Κανονισμός (EK) 1083/2006 του Συμβουλίου, της 11ης Ιουλίου 2006, περί καθορισμού γενικών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο και το Ταμείο Συνοχής και την κατάργηση του κανονισμού (ΕΚ) 1260/1999 (ΕΕ 2006, L 210, σ. 25).